
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 29.05.2007

Nr.  Pl-x 277
	


RAPORT

     asupra proiectului de Lege pentru modificarea şi completarea unor acte normative prin care se stabilesc şi se sancţionează contravenţii
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru modificarea şi completarea unor acte normative prin care se stabilesc şi se sancţionează contravenţii, trimis cu adresa  nr. PL-x  277 din 23 aprilie 2007 , înregistrată sub nr. 31/468 din 24 aprilie 2007.    
Potrivit prevederilor art. 75 din Constituţia României, republicată, şi ale art.92 alin. (9) pct.2 , din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins iniţiativa legislativă în şedinţa din 16 aprilie 2007.    
Consiliul Legislativ a avizat favorabil proiectul de lege, cu  unele observaţii şi propuneri, conform avizului nr. 1766  din 21 decembrie 2006.

Comisia pentru administraţie publică, amenajarea teritoriului şi echilibru ecologic a avizat favorabil iniţiativa legislativă, conform avizului nr. 26/1583 din 14 mai 2007.
Comisia pentru apărare, ordine publică şi siguranţă naţională,  conform avizului32/331 din 7 mai 2007, a avizat negativ proiectul de lege.
Iniţiativa legislativă supusă dezbaterii are ca obiect de reglementare modificarea şi completarea unor acte normative prin care se stabilesc şi se sancţionează contravenţii, în sensul modificării unor norme privind agenţii constatatori, al majorării unor sancţiuni şi al corelării cu dispoziţiile constituţionale referitoare la libertatea individuală. Actele supuse modificării şi completării sunt: Ordonanţa de urgenţă a Guvernului nr.271/2000 privind regimul activităţilor de transport, comercializare şi recuperare a ţiţeiului, gazolinei şi etanului lichid, aprobată cu modificări şi completări prin Legea nr.207/2001, cu modificările şi completările ulterioare, Legea nr.31/2000 privind stabilirea şi sancţionarea contravenţiilor silvice, a Ordonanţei de urgenţă a Guvernului nr.236/2000 privind regimul ariilor protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.462/2001, cu modificările şi completările ulterioare, şi a Legii nr.12/1990 privind protejarea populaţiei împotriva unor activităţi comerciale ilicite, republicată, cu modificările şi completările ulterioare. 

Astfel, prin acest act normativ personalul Jandarmeriei Române este desemnat ca şi agent constatator, în condiţiile în care acesta  participă la supravegherea, controlul şi asigurarea protecţiei şi conservării fondului cinegetic şi piscicol natural, a fondului silvic şi de protecţie a mediului, având structuri specializate pentru pază şi intervenţie la conductele magistrale de transport produse petroliere.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă susmenţionată, în şedinţa din  29 mai 2007.
 La lucrările Comisiei au participat, în calitate de invitaţi, din partea Jandarmeriei Române, domnul Silion Costică - inspector general, doamna Dumbar Mariana – consilier juridic şi  doamna Popa Mihaela – consilier juridic. Din partea Inspectoratului General pentru Situaţii de Urgenţă a participat la dezbateri domnul Radu Constantin – consilier juridic.
  Din numărul total de 27 membri ai Comisiei juridice, de disciplină şi imunităţi, la şedinţă au participat  16  deputaţi.
 În urma examinării iniţiativei legislative şi a opiniilor exprimate de către membrii Comisiei şi de către invitaţi, s-a hotărât, cu unanimitate  de voturi, să se supună plenului Camerei Deputaţilor spre dezbatere şi adoptare, proiectul de Lege pentru modificarea şi completarea unor acte normative prin care se stabilesc şi se sancţionează contravenţii, cu amendamentele admise, care sunt redate în ANEXA la prezentul raport.
În raport cu obiectul şi conţinutul său, proiectul de lege  face parte din categoria legilor organice. 

                                 PREŞEDINTE,                                                                SECRETAR,

                                  Sergiu ANDON                                                              George BĂEŞU

         Consilier,

Nicoleta Segărceanu
ANEXĂ

AMENDAMENTE ADMISE :
	Nr.

crt.
	Text proiect de lege
	Text propus de Comisie 
(autorul amendamentului)
	Motivare

	1
	LEGE

pentru modificarea şi completarea unor acte normative prin care se stabilesc şi se sancţionează contravenţii

	Nemodificat.
	

	2
	Art. I – Ordonanţa de urgenţă a Guvernului nr. 271/2000 privind regimul activităţilor de transport, comercializare şi recuperare a ţiţeiului, gazolinei, condensatului, etanului lichid, benzinei, motorinei şi a altor produse petroliere, publicată în Monitorul Oficial al României, Partea I,  nr. 663 din 15 decembrie 2000, aprobată cu modificări şi completări de Legea nr. 207/2001, cu modificările şi completările ulterioare, se modifică după cum urmează:

	Nemodificat.
	

	3
	1. Alineatul (2) al articolului 14 se modifică şi va avea următorul cuprins:

,,(2) Contravenţia prevăzută la art. 12 se constată şi sancţiunea se aplică de personalul Poliţiei Române şi de cel al Jandarmeriei Române.’’.

	    1. La articolul 14, alineatul (2) va avea următorul cuprins:

Autor : Comisia juridică.
Nemodificat.
	 Pentru respectarea normelor de tehnică legislativă.

	4
	          2. Articolul 151 se abrogă.


	        2. Nemodificat.
	

	5
	Art. II – Legea nr. 31/2000 privind stabilirea şi sancţionarea contravenţiilor silvice, publicată în Monitorul Oficial al României, Partea I, nr. 144 din 06 aprilie 2000 se modifică şi se completează după cum urmează:


	        Nemodificat.
	

	6
	1. Alineatul (2) al articolului 8 se modifică şi va avea următorul cuprins:

,,(2) De asemenea, contravenţiile prevăzute la art. 1 – 5, cu excepţia celor prevăzute la art. 1 lit. e), f), i), m), u), v), la art. 2 lit. f), g), i), j) şi la art. 3 lit. a), c), d), e), g), h), i), j), k), se constată şi de către primari sau după caz, de împuterniciţii acestora şi de ofiţerii şi agenţii de poliţie din cadrul Poliţiei Române şi Poliţiei de Frontieră precum şi de personalul împuternicit din cadrul Gărzii Naţionale de Mediu, iar cele prevăzute la art. 1, lit. k), l), la art.2 lit. a) şi la art. 5 lit. a) şi de personalul Inspectoratului General pentru Situaţii de Urgenţă şi al inspectoratelor judeţene pentru situaţii de urgenţă.’’.


	1. La  articolul 8, alineatul (2) va avea următorul cuprins:

,,(2) De asemenea, contravenţiile prevăzute la art. 1 – 5, cu excepţia celor prevăzute la art. 1 alin. (1) lit. e), f), i), m), u) şi  v), la art. 2 lit. f), g), i), j) şi la art. 3 lit. a), c), d), e), g), h), i), j) şi k), se constată şi de către primari sau, după caz, de împuterniciţii acestora şi de ofiţerii şi agenţii de poliţie din cadrul Poliţiei Române, de către poliţiştii de frontieră, precum şi de personalul împuternicit din cadrul Gărzii Naţionale de Mediu, iar cele prevăzute la art. 1 alin. (1)  lit. k) şi l), la art.2 lit. a) şi la art. 5 lit. a) şi de personalul Inspectoratului General pentru Situaţii de Urgenţă şi al inspectoratelor judeţene pentru situaţii de urgenţă.’’.

Autor : Comisia juridică.

	 Pentru respectarea normelor de tehnică legislativă şi redarea corectă a denumirii personalului Poliţiei de Frontieră.

	7
	2. După alineatul (2) al articolului 8 se introduce un nou alineat, alin. (21), cu următorul cuprins:

,, (21) Contravenţiile prevăzute la art. 1 lit. c), d), g), h), j), p), r), s), ş), t), u), v), la art.2 lit. a), c), k), la art. 3 lit. b), j), la art. 4 şi la art. 5 se constată şi de personalul Jandarmeriei Române.’’.


	2. La articolul 8, după alineatul (2) se introduce un nou alineat, alin. (21), cu următorul cuprins:

,, (21) Contravenţiile prevăzute la    art. 1 alin. (1)  lit. c), d), g), h), j), p), r), s), ş), t), u) şi  v), la art.2 lit. a), c) şi  k), la art. 3 lit. b) şi j), la art. 4 şi la art. 5 se constată şi de către personalul Jandarmeriei Române.’’.

Autor : Comisia juridică.

	Pentru respectarea normelor de tehnică legislativă.

	8
	Art. III – Legea nr. 12/1990 privind protejarea populaţiei împotriva unor activităţi comerciale ilicite, republicată în Monitorul Oficial al României, Partea I, nr. 133 din 20 iunie 1991, cu modificările şi completările ulterioare, se modifică şi se completează după cum urmează:

	Nemodificat.
	

	9
	1. Alineatul (1) al articolului 2 se modifică şi va avea următorul cuprins: 
“(1) Constituie contravenţii faptele prevăzute la art. 1 lit. a)-k) şi se sancţionează după cum urmează:
a) faptele prevăzute la lit. d) şi h), cu prestarea unei activităţi în folosul comunităţii sau cu amendă de la 500 la 1000 lei;

b) faptele prevăzute la lit. c) şi f), cu prestarea unei activităţi în folosul comunităţii sau cu amendă de la 700 la 1250 lei;
c) faptele prevăzute la lit. a), b), c), e), i), j) şi k), cu prestarea unei activităţi în folosul comunităţii sau cu amendă de la 100 la 1500 lei;
	1. La articolul 2, alineatul (1) va avea următorul cuprins: 

Constituie contravenţii faptele prevăzute la art. 1 lit. a)-k) şi se sancţionează după cum urmează:
  Autor : Comisia juridică.
    a) Nemodificat.
    b) Nemodificat.

     c) faptele prevăzute la lit. a), b), e), g)  i), j) şi k), cu prestarea unei activităţi în folosul comunităţii sau cu amendă de la 1000 la 1500 lei;
Autor : Comisia juridică.


	      Pentru îndreptarea unei erori materiale şi evitarea inserării unor dispoziţii contradictorii. 

	
	d) faptele prevăzute la lit. d) şi h), în cazul în care au fost săvârşite de persoane juridice, cu amenda de la 2000 la 15000 lei;

e) faptele prevăzute la lit. c) şi f), în cazul în care au fost săvârşite de persoane juridice, cu amenda de la 3000 la 18000 lei;

f) faptele prevăzute la lit. a), b), e), g), i), j) şi k), în cazul în care au fost săvârşite de persoane juridice, cu amenda de la 6000 la 20000 lei.’’.

	          d) Nemodificat.
          e) Nemodificat.
          f) Nemodificat.


	

	10
	2. Alineatul (4) al articolului 2 se modifică şi va avea următorul cuprins:

“(4) Constatarea contravenţiilor se face de către funcţionarii din aparatul propriu de specialitate al consiliilor locale, organele Gărzii financiare, organele controlului financiar şi de personalul Poliţiei Române, Jandarmeriei Române şi Poliţiei de Frontieră.’’.


	2. La articolul 2, alineatul 4 va avea următorul cuprins:
„ Constatarea contravenţiilor şi aplicarea sancţiunilor se fac de către funcţionarii din aparatul propriu de specialitate al consiliilor locale, organele Gărzii Financiare, organele controlului financiar şi de personalul Poliţiei Române, Jandarmeriei Române şi Poliţiei de Frontieră.’’.

Autor : Comisia juridică.

	  Pentru evitarea reglementării unor dispoziţii lacunare. 

	11
	3. După alineatul (5) al articolului 2 se introduce un nou alineat, alin. (6), cu următorul cuprins:

“(6) Contravenientul poate achita, pe loc sau în termen de cel mult 48 de ore de la data încheierii procesului-verbal, ori, după caz, de la data comunicării acestuia, jumătate din minimul amenzii prevăzute la alin.(1), agentul constatator făcând menţiune expresă despre această posibilitate în procesul-verbal.’’.


	       3. La articolul 2, după alineatul 5 se introduce un nou alineat, cu următorul cuprins:

“Contravenientul poate achita, pe loc sau în termen de cel mult 48 de ore de la data încheierii procesului-verbal, ori, după caz, de la data comunicării acestuia, jumătate din minimul amenzii prevăzute la alin.(1), agentul constatator făcând menţiune despre această posibilitate în procesul-verbal.’’.

Autor : Comisia juridică.

	Pentru respectarea normelor de tehnică legislativă

	12
	4. Articolul 4 se abrogă.

	         4. Nemodificat.
	

	13
	Art. IV – Ordonanţa de urgenţă a Guvernului nr. 236/2000 privind regimul ariilor naturale protejate, conservarea habitatelor naturale, a florei şi faunei sălbatice, publicată în Monitorul Oficial al României, Partea I, nr. 625 din 4 decembrie 2000, aprobată cu modificări şi completări de Legea  nr. 462/2001, cu modificările şi completările ulterioare, se modifică după cum urmează:


	    Art. IV – Ordonanţa de urgenţă a Guvernului nr. 236/2000 privind regimul ariilor naturale protejate, conservarea habitatelor naturale, a florei şi faunei sălbatice, publicată în Monitorul Oficial al României, Partea I, nr. 625 din 4 decembrie 2000, aprobată cu modificări şi completări prin  Legea  nr. 462/2001, cu modificările şi completările ulterioare, se modifică după cum urmează:

        Autor : Comisia juridică.

	Pentru respectarea normelor de tehnică legislativă

	14
	1. Litera p) a articolului 41 se abrogă.


	1. La articolul 41, litera p) se abrogă.

        Autor : Comisia juridică.

	Pentru respectarea normelor de tehnică legislativă

	15
	2. Litera c) a articolului 48 va avea următorul cuprins:

“c) de la 50 lei la 2000 lei pentru persoane fizice şi de la 2000 lei la 7500 lei pentru persoane juridice, pentru încălcarea prevederilor art. 7, ale art. 14 alin. (2), ale art. 26 lit. a)-f), ale art. 32 lit. f) şi h), ale art. 35 lit. a), b) şi d) şi ale art. 37 alin. (2).’’.
	2   La articolul 48, litera c)  va avea următorul cuprins:
  Autor : Comisia juridică.
                Nemodificat.
	Pentru respectarea normelor de tehnică legislativă

	16.
	3. Articolul 49 va avea următorul cuprins:

,,Art. 49. – (1) Constatarea contravenţiilor şi aplicarea sancţiunilor se fac de către persoanele împuternicite în acest scop de autoritatea publică centrală pentru protecţia mediului sau de membrii Comisiei pentru Ocrotirea Monumentelor Naturii a Academiei Române, de personalul împuternicit din cadrul Gărzii Naţionale de Mediu, de personalul inspectoratelor teritoriale de protecţie a mediului, al inspectoratelor silvice teritoriale, al oficiilor teritoriale cinegetice, de personalul administraţiilor sau de administratorii şi custozii ariilor naturale protejate, de către ofiţerii şi agenţii de poliţie din cadrul Poliţiei Române şi Poliţiei de Frontieră, potrivit competenţei teritoriale a acestora, precum şi de către persoanele împuternicite de autorităţile administraţiei publice locale. 


	3. Articolul 49 va avea următorul cuprins:

,,Art. 49. – (1) Constatarea contravenţiilor şi aplicarea sancţiunilor se fac de către persoanele împuternicite în acest scop de autoritatea publică centrală pentru protecţia mediului sau de membrii Comisiei pentru Ocrotirea Monumentelor Naturii a Academiei Române, de personalul împuternicit din cadrul Gărzii Naţionale de Mediu, de personalul inspectoratelor teritoriale de protecţie a mediului, al inspectoratelor silvice teritoriale, al oficiilor teritoriale cinegetice, de personalul administraţiilor sau de administratorii şi custozii ariilor naturale protejate, de către ofiţerii şi agenţii de poliţie din cadrul Poliţiei Române şi de către poliţiştii de frontieră, potrivit competenţei teritoriale a acestora, precum şi de către persoanele împuternicite de autorităţile administraţiei publice locale. 
	  Pentru redarea corectă a denumirii personalului Poliţiei de Frontieră.

	
	(2) Constatarea contravenţiilor, cu excepţia celor constând în încălcarea prevederilor 14 alin. (1) şi art. 43, precum şi a celor prevăzute la art. 481, şi aplicarea sancţiunilor se fac şi de către personalul Jandarmeriei Române.’’.

	(2) Constatarea contravenţiilor, cu excepţia celor constând în încălcarea prevederilor art. 14 alin. (1) şi art. 43, precum şi a celor prevăzute la art. 481, şi aplicarea sancţiunilor se fac şi de către personalul Jandarmeriei Române.’’.
Autor : Comisia juridică.
	

	17.
	   -----------------------------
	După articolul IV se introduce un articol nou, articolul V, cu următorul cuprins:
„ Art. V. – Ordonanţa de urgenţă a Guvernului nr. 236/2000 privind regimul ariilor naturale protejate, conservarea habitatelor naturale, a florei şi faunei sălbatice, publicată în Monitorul Oficial al României, Partea I, nr. 625 din              4 decembrie 2000, aprobată cu modificări şi completări prin Legea nr. 462/2001, cu modificările şi completările ulterioare, precum şi cu modificările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.”
Autor : Comisia juridică.
	  Pentru respectarea normelor de tehnică legislativă. 

